section_heading: Životopis
paragraph_text: Dana 1. svibnja 305. godine abdicirao je, zajedno s Dioklecijanom, s prijestolja i prepustio titulu augusta Konstanciju Kloru. Kada se nova tetrarhija počela raspadati, vratio se 307. godine na prijestolje kako bi pomogao sinu Maksenciju da zadobije carsku krunu. Godine 308. umirovljeni car Dioklecijan prisilio ga je da se ponovno odrekne carske vlasti te se povukao na dvor cara Konstantina I. Uskoro je opet podigao pobunu protiv Konstantina, nakon čega je uhvaćen i ubijen.